Hannes Vanaküla

Hannes Vanaküla (sündinud 23. novembril 1966 Tallinnas) on Eesti maag ja ravitseja. Ta on loonud vaimse koolkonna Arengumaagia. Tema ümber on koondunud mõnikümmend järgijat-õpilast, mistõttu Vanaküla on nimetatud ka sekti juhiks. Laiem avalikkus teab Vanaküla telesaate "Selgeltnägijate tuleproov" esimesest hooajast, mis oli eetris 2008. aastal. Vanaküla on välja andnud kaks raamatut, kus käsitleb oma vaimset õpetust (’’Maagia alustalad: Kakskümmend ülekandeliini,’’ ilmunud 2007, ning ’’Mees ja Naine. Inimese kirjeldus,’’ ilmunud 2009). Vanaküla sündis esimese lapsena tööliste perekonnas, tal on kaks nooremat venda. Suure osa lapsepõlvest veetis Vanaküla Vormsi saarel esivanemate talus. Vanaküla lõpetas 1985. aastal Tallinna 1. Keskkooli matemaatika-füüsika kallakuga klassi. Olles alati huvitatud olnud reaalainetest, peab ta ka oma vaimsete teooriate aluseks füüsikat ja matemaatikat. Aastatel 1985–1986 teenis Vanaküla Nõukogude armees Moskvas. Ta õppis mõnda aega ka Tallinna Polütehnilises Instituudis automatiseeritud juhtimissüsteeme. Huvi vaimsuse vastu tekkis tal umbes 25-aastaselt seoses isiklike probleemide kuhjumisega. Aastaid tegeles Vanaküla töötamise kõrvalt ka vaimsete praktikate uurimisega. Töötanud on ta näiteks baarmeni ja nahavärvijana. Enne oma vaimse teooria (arengumaagia) loomist on teda huvitanud šamanistlikud praktikad, David Icke’i ja Barbara Ann Brennani teosed. Esimest korda veendus Vanaküla oma võimetes, kui oli suutnud leevendada oma vanaisa terviseprobleeme vaimse mõjutamise teel. Ravitsemisega on Vanaküla tegelenud alates 30.eluaastast. 2009. aastast alates on ta teeninud leiba ainult nõiana ega ole muudes ametites töötanud. Arengumaagid (Vanaküla ümber koondunud seltskond vaimsete huvidega inimesi) on varem defineerinud ennast ’’paganatena’’ ning koolkonda ’’paganlusena’’. Paganluse ja paganate mõiste kasutamine on seotud vastandumisega kristlusele ning teistele usunditele. Seoses identiteedi ja eesmärgi täpsema sõnastamisega võeti kasutusele mõisted ’’arengumaagia’’ ning ’’arengumaagid’’ illustreerimaks ideed pidevalt arenevast inimesest ja ka pidevalt arenevast teooriast. Esimene artikkel Hannes Vanakülast kui nõiast ilmus 2004. aastal esoteerilises ajakirjas Avanemine Anne-Liis Õiguse toimetamisel. Umbes samal ajal toimus ka uue koolkonna sünd. Vaimse koolkonna rajamisel oli oluliseks verstapostiks Vaimumaailm.ee foorumi loomine internetis aastal 2004. Foorumi lõi Vanaküla, kuna olemasolevates vaimseid teemasid käsitletavates foorumites kustutati tema postitused. Niimõnestki Vaimumaailm.ee foorumi külastajast sai hiljem Vanaküla õpilane. Foorumi külastastajatest kasvas tema ümber ühiste vaimsete huvidega tutvusring, kes hiljem hakkasid ka regulaarselt koos käima. Lisaks iganädalastele kogunemistele, kus täiendatakse vaimset teooriat, toimuvad neli korda aastas traditsioonilised pööripäevade tähistamised ning mitmepäevane suvine kokkutulek. Arengumaagidel eesotsas Vanakülaga on iga nädal Nõmme Raadio eetris oma saade ’’Valguse ja varju piirimaal’’, kus samuti arutatakse vaimseid teemasid. Oma vaimses õpetuses vastandab Vanaküla ennast ja oma koolkonda enamikule religioonidele, eriti kristlusele. Ise peab ta oma õpetuse keskmeks ja ühtlasi teistest eristuvaks teguriks seda, et kui teistes õpetustes tuleb teenida jumalat, siis Arengumaagias on inimene ise jumal. Teooriate loomisel on tähtsaks informatsiooni allikaks vaimsed rännakud. Arengumaagide siseringi võib pidada üsna suletuks, kuna kasutusele on võetud rohkesti uusi mõisteid, sõnu ja väljendeid, mida kehtivas kirjakeeles ei eksisteeri. Õpetuse sisu jääb arengumaagide siseringist väljaspool olevale inimesele, juba ainuüksi uute loodud sõnade ja olemasolevatele sõnadele uute tähenduse andmise tõttu enamasti tabamatuks. Meedias on Vanaküla süüdistatud diktaatorlikus sektijuhtimises, ajupesus ja manipuleerimises ning seksuaalsuhetes oma sektiliikmetega. Vanaküla ja tema sekti on arvatud olevat ka sisejulgeoleku ohuks Eesti riigile. Keskerakond on teinud ka tema kohta arupärimise riigikogus toonasele siseministrile Jüri Pihlile. Aastal 2009 aitas Vanaküla üles leida kadunud Kaido Sireli surnukeha. Vanakülaga võtsid ühendust ja palusid tal appi tulla kadunu omaksed, kui Sirel oli juba üle kahe kuu kadunud olnud. Vanaküla sõnade kohaselt nägi ta kujutluses, et kadunu on kõrkjate juures. Kohale jõudes küsis Vanaküla teed lähima veekoguni ja pereliikmed juhatasid ta koos "Selgeltnägijate tuleproovis" osalenud Geidi ja Teuriga Taebla jõe äärde, kust kadunu leitigi. Politsei pressiesindaja ei osanud öelda, miks surnukeha varem leidmata jäi, ehkki politsei oli sama piirkonna varem läbi kamminud. Kuigi Vanaküla loeb just ennast surnukeha leidjaks, siis hukkunu õe arvates poleks selgeltnägijad meest ilma temata leidnud. Ka sihtasutuse "Kadunud" asutajad Aare Rüütel ja Peeter Kaaret väljendasid selgeltnägija abi suhtes skeptilist suhtumist, küsides "Kas laip leiti või näidati kätte selle asukoht?" ja "Miks on Eestis üle 500 inimese teadmata kadunud, kui meil on nii võimekad selgeltnägijad?" Alates 2007. aastast elab Vanaküla koos endast kakskümmend aastat noorema elukaaslasega 16-ruutmeetrises korteris. Vanaküla on poliitilistelt vaadetelt rahvuskonservatiiv. Ta on tegelnud fotograafia, rahvatantsu ja tervisespordiga. "Maagia alustalad: Kakskümmend ülekandekanalit". Tallinn 2008. "Mees ja naine. Inimese kirjeldus". Tallinn 2009. 05/2004 Avalik kiri Vormsi Ennule. Avanemine 5/2004, lk 14–16 09/02/2009 Hannes Vanaküla: "Ega ma ennast suureks selgeltnägijaks ei pea, vahel otsimised õnnestuvad!" Õhtuleht 22/02/2009 Keskerakondlased nõuavad Pihlilt maag Hannese kohta aru. Postimees 18/06/2009 Maag Hannes Vanaküla raamatust leiab spetsiaalse tabeli naistele. Publik 20/01/2010 Maag Hannes Vanaküla: sõber võib reeta, aga vaenlane ei reeda kunagi! Elu24 16/02/2015 Heidame pilgu esoteerikamaailma – Intervjuu nõia ja ravitseja Hannes Vanakülaga. Ajakiri Sisukas "Arhiivikoopia". Originaali arhiivikoopia seisuga 22. detsember 2015. Vaadatud 18. detsembril 2015.{{netiviide}}: CS1 hooldus: arhiivikoopia kasutusel pealkirjana (link) http://www.postimees.ee/85670/keskerakondlased-nouavad-pihlilt-maag-hannese-kohta-aru https://et.wikipedia.org/wiki/Selgeltn%C3%A4gijate_tuleproov "Arhiivikoopia". Originaali arhiivikoopia seisuga 22. detsember 2015. Vaadatud 18. detsembril 2015.{{netiviide}}: CS1 hooldus: arhiivikoopia kasutusel pealkirjana (link) http://publik.delfi.ee/news/inimesed/maag-hannes-vanakula-raamatust-leiab-spetsiaalse-tabeli-naistele-video?id=24112137 "Arhiivikoopia". Originaali arhiivikoopia seisuga 22. detsember 2015. Vaadatud 18. detsembril 2015.{{netiviide}}: CS1 hooldus: arhiivikoopia kasutusel pealkirjana (link) 16/02/2015 Heidame pilgu esoteerikamaailma – Intervjuu nõia ja ravitseja Hannes Vanakülaga. Ajakiri Sisukas. Hillar Kohv "Arhiivikoopia" (PDF). Originaali (PDF) arhiivikoopia seisuga 22. detsember 2015. Vaadatud 18. detsembril 2015.{{netiviide}}: CS1 hooldus: arhiivikoopia kasutusel pealkirjana (link) http://www.vaimumaailm.ee http://publik.delfi.ee/news/mitmesugust/fotod-hannes-vanakula-kutsus-noiad-vormsi-kodutallu-kulla?id=32268841 http://www.vaimumaailm.ee/viewtopic.php?t=6440/ http://uudised.err.ee/v/vr/varia/ae32e7c6-22c0-42f9-84e0-7286185bcffe Eiris Teeveere, "Hannes Vanaküla: "Ega ma ennast suureks selgeltnägijaks pea, vahel otsimised õnnestuvad!"". Õhtuleht, 9. veebruar 2009. Vaadatud 19. detsembril 2015 "Hukkunu õde: selgeltnägija poleks teda leidnud". Delfi, 10. veebruar 2009. Vaadatud 20. detsembril 2015 Kaie Ilves, "Sireli juhtum lõppes kriminaalmenetluseta". Lääne Elu, 26. märts 2009. Vaadatud 20. detsembril 2015 "Arhiivikoopia". Originaali arhiivikoopia seisuga 22. detsember 2015. Vaadatud 18. detsembril 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 22. detsember 2015. Vaadatud 18. detsembril 2015.{{netiviide}}: CS1 hooldus: arhiivikoopia kasutusel pealkirjana (link)